ഇടുക്കി ഡാം ഷട്ടറുകള് വീണ്ടും തുറക്കുമ്ബോള്, ആശങ്കയുടെ റെഡ് അലര്ട്ട് കാലാവസ്ഥാ പ്രവചനം അനുസരിച്ച് രണ്ട് ദിവസത്തേക്ക് മഴയില്ല. എന്നാല് അതിനു ശേഷം ശക്തമായ മഴയ്ക്ക് സാധ്യതയുണ്ട്. അതു മുന്നില് കണ്ട് ഡാം തുറന്നു വിട്ട് ജലം ക്രമീകരിക്കണം. ഡാം പെട്ടന്ന് തുറന്നു വിട്ട് ജനങ്ങളുടെ ജീവനും സ്വത്തിനും ഭീഷണിയുണ്ടാക്കുന്ന അവസ്ഥ ഒഴിവാക്കാനും സാധിക്കും ആര്. രാജേഷ് സകലകണക്കുകൂട്ടലുകളും തെറ്റിച്ച് ഇടുക്കിയില് കനത്ത മഴ പെയ്തതോടെ 25 വര്ഷത്തെ ഇടവേളയ്ക്ക് ശേഷം ആദ്യമായി ഇടുക്കി ഡാം തുറന്ന് 2018 ലാണ്. കേരളത്തിലുണ്ടായ മഹാപ്രളയത്തിന് പിന്നിലെ കാരണങ്ങളിലൊന്നായിരുന്നു വൈകി ഡാം തുറക്കാന് എടുത്ത തീരുമാനം. അതേ സാഹചര്യത്തിലേക്ക് ഇടുക്കി ഡാം ഇപ്പോള് വീണ്ടും എത്തി നില്ക്കുന്നുവെന്നാണ് പുറത്ത് വരുന്ന വിവരങ്ങള് സൂചിപ്പിക്കുന്നത്. മുന് അനുഭവം മുന്നിലുള്ളതുകൊണ്ടു തന്നെ നേരത്തെ തന്നെ സര്ക്കാര് ഡാമിന് റെഡ് അലര്ട്ട് പ്രഖ്യാപിച്ചിരിക്കുകയും പിന്നാലെ തുറക്കാന് തീരുമാനിക്കുകയുമായിരുന്നു. അണക്കെട്ടിന്റെ സമീപവാസികള്ക്ക് ജില്ലാഭരണകൂടം ജാഗ്രതാ നിര്ദേശം പുറപ്പെടുവിച്ചു. തിങ്കളാഴ്ച വൈകിട്ട് 6ന് ഡാമില് റെഡ് അലര്ട്ട് പുറപ്പെടുവിച്ചു. ഡാം അടിയന്തരമായി തുറന്ന് ജലനിരപ്പ് ക്രമീകരിക്കണമെന്ന ആവശ്യവും ശക്തമായിരുന്നു. ഇതിന് പിന്നാലെയാണ് സര്ക്കാരിന്റെ അടിയന്തര തീരുമാനം. മുന്നിലുള്ള കാലാവസ്ഥാ പ്രവചനം അനുസരിച്ച് രണ്ട് ദിവസത്തേക്ക് മഴയില്ല. എന്നാല് അതിനു ശേഷം ശക്തമായ മഴയ്ക്ക് സാധ്യതയുണ്ട്. അതു മുന്നില് കണ്ട് ഡാം തുറന്നു വിട്ട് ജലം ക്രമീകരക്കണം. ഡാം പെട്ടന്ന് തുറന്നു വിട്ട് ജനങ്ങളുടെ ജീവനും സ്വത്തിനും ഭീഷണിയുണ്ടാക്കുന്ന അവസ്ഥ ഒഴിവാക്കാനും സാധിക്കും. ഡാം ഷട്ടര് തുറക്കുമ്ബോള് ഇടുക്കി ജല വൈദ്യുത പദ്ധതിയുടെ കീഴില് മൂന്ന് അണക്കെട്ടുകളാണുള്ളത്. കുളമാവ്, ചെറുതോണി, ഇടുക്കി എന്നിവയാണത്. കുളമാവ് ഡാമിന്റെ മുകളിലൂടെയാണ് ഇടുക്കി ഡാമിലേക്കുള്ള യാത്ര. 780 മെഗാവാട്ട് വൈദ്യുതി ഇവിടെ നിന്ന് ഉത്പാദിപ്പിക്കാന് സാധിക്കും. ഡാമില് ജലനിരപ്പ് ഉയര്ന്നതോടെ മൂലമറ്റം വൈദ്യുതി നിലയത്തില് വൈദ്യുതി ഉല്പാദനം പൂര്ണതോതിലാക്കി. ആകെയുളള ആറില് 5 ജനറേറ്ററുകളും പ്രവര്ത്തിപ്പിക്കുന്നുണ്ട്. എന്നിരുന്നാലും മഴ തുടരുന്ന സാഹചര്യത്തില് ഇടുക്കി ഡാം തുറക്കാതിരിക്കാന് സാധിക്കുമായിരുന്നില്ല. അണക്കെട്ട് തുറക്കുന്നത് പ്രതികൂല സാഹചര്യങ്ങള് സൃഷ്ടിക്കുമെന്ന കാര്യത്തില് സംശയമില്ല. എന്നാല് 2018ലെ അനുഭവം ഗുണം ചെയ്യുമെന്ന കാര്യത്തില് സംശയമില്ല. റിസര്വോയറിന് തൊട്ടുത്ത് താമസിക്കുന്നവരെയാണ് ഈ തീരുമാനം ഏറ്റവും കൂടുതല് ബാധിക്കുക. കേരളത്തിലെ മലയോരമേഖലയില് പ്രതീക്ഷിച്ചതിലും 138 ശതമാനം അധികം മഴയാണ് ലഭിച്ചത്. അതുകൊണ്ടു തന്നെ ഡാമിലേക്ക് ജലം ഒഴുകിയെത്തുന്ന തോത് വളരെ കൂടുതലാണ്. ഷട്ടര് തുറന്നു വിടുമ്ബോള് നൂറ് മീറ്റര് ചുറ്റളവിലെ ജനജീവിതത്തെയും കൃഷിയെയും കെട്ടിടങ്ങളെയും ഇത് പ്രതികൂലമായി ബാധിക്കാന് സാധ്യതയുണ്ട്. അതിനാല്ത്തന്നെ പ്രതിരോധ മാര്ഗങ്ങള് സ്വീകരിച്ചതിന് ശേഷം മാത്രമേ ഷട്ടര് തുറക്കുകയുള്ളൂ. ഇടുക്കി അണക്കെട്ട് തുറന്നാലുണ്ടാകുന്ന ഏത് പ്രതിസന്ധിയെയും നേരിടാന് ദുരന്തനിവാരണ സേനയെയും സജ്ജരാക്കേണ്ടതുണ്ട്. ഷട്ടറുകള് തുറക്കുമ്ബോള് സെക്കന്ഡില് 400 ഘനമീറ്റര് വരെ വെള്ളം പെരിയാറിലേക്ക് ഒഴുകിയെത്തും. ഇത് വേണമെങ്കില് 700 ഘനമീറ്റര് എന്ന നിലയിലേക്ക് ഉയര്ത്താനും സാധിക്കും. അങ്ങനെ ഒരു സാഹര്യമുണ്ടയാല് ഇടുക്കിക്ക് പുറമേ എറണാകുളം ജില്ലക്കും അതീവജാഗ്രത നിര്ദ്ദേശം നല്കേണ്ടി വരും. ഇടുക്കി അണക്കെട്ട് ഇന്നലെ ഇന്ന് 1976 ഫെബ്രുവരി 12 നാണ് അന്നത്തെ പ്രധാനമന്ത്രിയായിരുന്ന ഇന്ദിരാ ഗാന്ധി ഈ അണക്കെട്ട് രാജ്യത്തിന് സമര്പ്പിച്ചത്. 45 വയസുണ്ട് ഇടുക്കി അണക്കെട്ടിന്. ഇടുക്കി അണക്കെട്ടിന്റെ ചരിത്രം പറയുമ്ബോള് കരിവെള്ളയാന് കൊലുമ്ബന് എന്ന ആദിവാസി മൂപ്പന്റെ പേരില് നിന്ന് വേണം തുടങ്ങാന്. 1922 കാലഘട്ടത്തില് മലങ്കര എസ്റ്റേറ്റ് സുപ്രണ്ടായിരുന്ന ഡബ്ലിയു. ജെ. ജോണും ആദിവാസിയായ കൊലുമ്ബനുമാണ് ഇടുക്കി അണക്കെട്ടിന്റെ അമരക്കാര്. ഇടുക്കിയിലെ വനാന്തരങ്ങളില് നായാട്ടിനിറങ്ങിയ ജോണിന് വഴികാട്ടിയായത് ആദിവാസി മൂപ്പനായ കൊലുമ്ബനായിരുന്നു. കുറവന്കുറത്തി മലകള്ക്കിടയില് അണക്കെട്ടിന്റെ സാധ്യത കണ്ടെത്തിക്കൊടുത്തതും കൊലുമ്ബനാണ്. അണക്കെട്ട് നിര്മ്മിക്കാന് തിരുവിതാംകൂര് സര്ക്കാരിന് റിപ്പോര്ട്ട് സമര്പ്പിച്ചെങ്കിലും ചില കാരണങ്ങള് കൊണ്ട് അനുമതി തടസ്സം നേരിട്ടു. 1967 ലാണ് നിരവധി ആലോചനകള്ക്ക് ശേഷം അണക്കെട്ടിന്റെ നിര്മ്മാണം ആരംഭിച്ചത്. പതിനൊന്ന് കോടി രൂപയാണ് ഈ അണക്കെട്ടിന്റെ നിര്മ്മാണച്ചെലവ്. പെരിയാര് നദിക്ക് കുറുകെയാണ് ഈ അണക്കെട്ട് പണിതുയര്ത്തിയിരിക്കുന്നത്. കൊലുമ്ബനോടുള്ള ആദരസൂചകമായി അണക്കെട്ടിന്റെ കവാടത്തില് അദ്ദേഹത്തിന്റെ പ്രതിമയും സ്ഥാപിച്ചിട്ടുണ്ട്. മറ്റൊരു തരത്തില് പറഞ്ഞാല് കുറവന്റെയും കുറത്തിയുടെയും പ്രണയമാണ് ഈ അണക്കെട്ടിന്റെ പാലമായി നില്ക്കുന്നതെന്നും വേണമെങ്കില് പറയാം. കുറവന് മലയും കുറത്തി മലയും വനവാസകാലത്ത് രാമനും സീതയും ഈ വഴിയിലൂടെ സഞ്ചരിച്ചിരുന്നത്രേ. അപ്പോഴാണ് സീതയ്ക്ക് പെരിയാറില് കുളിക്കാന് മോഹം തോന്നിയത്. അങ്ങനെ പെരിയാറില് കുളിച്ചു കൊണ്ടിരുന്ന സീതയെ മതിമറന്ന് നോക്കി നിന്ന കുറത്തിയെ രാമന് ശപിച്ചു രണ്ട് മലകളാക്കി മാറ്റി. ആയുസ്സിന്റെ അവസാനം വരെ അകന്നു കഴിയട്ടെ എന്നായിരുന്നു ശാപം. അങ്ങനെ കുറവനും കുറത്തിയും ഒന്നിക്കാനാവാതെ രണ്ടിടത്തായി നിലയുറപ്പിച്ചു. ശാപം നല്കിയ രാമന് തന്നെ ശാപമോക്ഷവും നല്കി. കലിയുഗത്തില് മനുഷ്യര് നിങ്ങളെ ഒരുമിപ്പിക്കും എന്നായിരുന്നു ശാപമോക്ഷം. കൊലുമ്ബനാണ് ഈ കഥ എസ്റ്റേറ്റ് സൂപ്രണ്ടായിരുന്ന ജോണിന് പറഞ്ഞു കൊടുത്തത്. അങ്ങനെ കലിയുഗത്തില് കുറവന് മലയെയും കുറത്തി മലയെയും ഒന്നിപ്പിക്കാന് നിമിത്തമായ മനുഷ്യരായി അവര് മാറി. ഇടുക്കി ഡാം ഇന്ന് കനത്ത മഴയില് സംസ്ഥാനത്ത ഡാമുകളെല്ലാം നിറഞ്ഞു കവിഞ്ഞ അവസ്ഥയിലാണ്. ഒട്ടു മിക്ക ഡാമുകളും തുറന്നു വിട്ടു കഴിഞ്ഞു. 2018 മുമ്ബ് 1981ലും 1992ലും മാത്രമാണ് ഇടുക്കി ഡാമിന്റെ ഷട്ടറുകള് തുറന്നിട്ടുള്ളത്. എന്നാല് ഇപ്പോള് മൂന്നു വര്ഷം പിന്നിടുമ്ബോള് വീണ്ടും ഇടുക്കി ഡാം ഷട്ടറുകള് തുറക്കേണ്ട അവസ്ഥയാണുള്ളത്.